
Kalisud ang dala ni Marcos, busa 
kinahanglang mosukol ang katawhan 


agpabutabuta ug nagpabungolbungol si Ferdinand Marcos Jr sa pag- 
antus ug mga pangayo sa katawhan dihang iyang gideklara atubangan 
sa kongreso nga "sound" o himsog ang kahimtang sa nasud. Ang tinu- 
od, sa usa ka bulan pa lang niya sa poder, labaw pang naunlod sa kalisud ug 


krisis ang katawhan. 


Pantasya lamang ang mga saad 
sa kauswagan ug kalamboan nga 
iyang gipangsulti. Gilatag niya ang 
direksyon sa iyang rehimen nga wa- 
lay kalainan sa gasgas nga dalan sa 
neoliberalismo, nga walay laing gi- 
sangputan gawas sa pabalik-balik 
nga krisis ug pag-antus sa mila- 
bayng upat ka dekada. 

Wala gihatagan ni Marcos og 
pagtagad ang nagtiyabaw nga mga 
problema sa masang Pilipino, ilabi- 
na ang nagpadayong pagsaka sa 
presyo sa pagkaon ug batakang pa- 
nginahanglan. Bisan sa datos sa 
mga ahensya sa estado, dili mali- 


long ang implasyong 6.1% niadtong 
Hunyo, nga misaka pa og 6.4% niad- 
tong Hulyo. Kung ordinaryong ka- 
tawhan ang pangutan-on, dili na 
matimbang ang kabug-at sa ilang 
palas-anon. 

Gipakaminusan lang ni Marcos 
ang singgit alang sa umento sa su- 
hulan bisan padayon ang pag-us-us 
sa piso, nga P0.84 na lang ang bili 
niadtong Hulyo kumpara niadtong 
2018. Amang si Marcos kalabot sa 
dugay nang reklamo sa mga mamu- 
muo sa madaugdaugong sistemang 
kontraktwalisasyon. Wala siyay gi- 
latag nga solusyon sa malukpanong 


problema sa dis-empleyo gawas sa 
pagpadaghan pa sa mga mamumuo 
nga ipadala sa ubang nasud. 
Gibalewala niya ang singgit 
alang sa tinuod nga reporma sa yu- 
ta. Nagsaad lamang siya og usa ka 
tuig nga dili maningil og amortisa- 
syon sa mga titulo nga nakapailalum 
sa Comprehensive Agrarian Reform 
Program (CARP). Gipalaum niya ang 
mga adunay titulo ilalim sa CARP 
nga maghimo og balaod aron tang- 
tangon na ang nahabiling amortisa- 
syon, butang nga walay-pulos atu- 
bangan sa malukpanong pagpangi- 
log og yuta sa dagkung kumpanya 
sa mga plantasyon ug mina. Bisan 
kalihim sa Department of Agricultu- 
re, walay gihimo si Marcos atuba- 
ngan sa labaw pang pagsaka sa pre- 
syo sa asukal, itlog ug uban pang 
batakang pagkaon. Ang bugtong 


plano ni Marcos mao ang lunuron sa 
utang ang masang mag-uuma aron 
himuon kunong kapital sa "bag-ong 
teknolohiya." 

Nag-astang  tigpamaba sa 
langyawng mga bangko ug korpo- 
rasyon si Marcos dihang gilatag ni- 
ya ang mga palisiya sa ekonomiya 
nga dugay nang dikta sa mga im- 
peryalista. Bungol siya sa singgit 
sa katawhan, apan klarong nami- 
naw sa International Monetary 
Fund ug World Bank dihang iyang 
gideklara ang pag-agni sa lang- 
yawng mga kapitalista isip 
sentrong palisiya sa iyang rehi- 
men. Naghimohimo siya 0g ilusyon 
nga mosulod ang mga "estratehi- 
kong industriya" sa mga "ecozo- 
ne." Wala kanus-aman nagbunga 
og industriyalisasyon sa Pilipinas 
ang langyawng pamuhunan, ug 
wala mihatag og kalamboan sa lo- 
kal nga ekonomiya ilabina karon 
nga naglunang sa krisis ang pang- 
kalibutang sistemang kapitalista. 

Atubangan sa nabangkrap nga 
gubyernong napanunud ni Marcos 
kang Duterte, bag-ong mga buhis 
karon ang kanunay niyang ginaya- 
wit. Siya na mismo ang nagsabwag 
og gasolina sa nagdilaab nga kasu- 
ko sa katawhan sa wala niya pagba- 
yad og buhis nga mikabat na karon 

Ang Ang Bayan ginapagawas sa 
pinulongang Pilipino, Bisaya, Iloco, 
Hiligaynon, Waray, Ingles ug 
Espanyol. Nagadawat ang Ang Bayan 
og mga kontribusyon sa porma sa 
mga artikulo ug balita. Ginaawhag 
usab ang mga tigbasa nga 
magpadangat og mga puna ug 
rekomendasyon sa pagpalambo sa 
atong mantalaan. 


Ang Ang Bayan ginamantala duha ka hugna matag bulan 
sa Komite Sentral sa Partido Komunista ng Pilipinas 


bra) ang.bayan@cpp.ph 


og P203 bilyon. Target niyang si- 
ngilon og buhis ang mga konsyumer 
ug gagmayng negosyo, lakip ang 
mga walay trabaho ug mga ubos 
ang kita sa gagmayng mga nego- 
syong online. Samtang gipanghi- 
nambog niya ang balaod nga CREA- 
TE, nga nagkibhang sa pagasingi- 
long buhis sa mga langyawng kapi- 
talistang tigpamuhunan, wala niya 
giaprubahan ang pagkibhang sa bu- 
his sa alawans nga ginadawat sa 
mga magtutudlong miserbisyo sa 
milabayng eleksyon. 

Sama sa halos tanang miaging 
presidente, pagtukod og magarbong 
imprastruktura ang nag-unang unod 
sa "kalamboan" nga sinasulti ni 
Marcos. Sa milabayng upat ka deka- 
da, wala sukad milambo ang ekono- 
miya sa Pilipinas tungod sa mga gi- 
tukod nga tulay o kalsada. Sama sa 
nahitabong kapin dobleng pagdaku 
sa utang sa Pilipinas ngadto sa halos 
P13 trilyon ilalum ni Duterte. Labaw 
lang nga malubong sa utang ang Pi- 
lipinas kung madayon ang mga pro- 
yektong dam, kalsada, tulay, riles, 
reklamasyon ug uban pang gustong 
tukuron ni Marcos, nga ginapadagan 
sa mga langyawng kumpanya, naga- 
gamit og mga giimport nga kahima- 
nan, ug magun-ubon sa kinaiyahan. 
Ginahatag usab sa maong mga pro- 

yekto sa mga burgesya-kumprador 
ang kontrol sa lapad nga rekursong 
pangpubliko, ingonman ang mga yu- 
tilidad nga ginapadagan sa gubyer- 
no. 

Sa kapin usa ka oras nga pagpa- 
mulong, wala gihatagag pagtagad ni 
Marcos ang problema sa kaylap nga 
mga paglapas sa tawhanong katu- 
ngod ug mga pagpang-abuso sa mga 
armadong pwersa sa reaksyunar- 
yong estado. Buut ipasabot, apru- 
bado kaniya nga sa iyang unang bu- 
lan sa pwesto, 41 ang gipatay sa 
pulis sa “gyera kontra-droga;” ug 
nga 16 ang giaresto ug 13 ang gipa- 
tay sa iyang mga sundalo, lakip ang 
tulo ka bata, sa gyera kontra-insur- 
hensya niini. Aprubado usab kaniya 
ang walay puas nga red-tagging, 
pag-pasurender, pagpamomba ug 
pagpamerwisyo sa AFP sa mga sibil- 
yang komunidad. 

Tin-aw nga walay malaumang 
kaayuhan ang masang Pilipino sa 
papet, pasista ug paantus nga rehi- 
meng Marcos. Kung dili sila hiniu- 
sang mosukol, walay duda nga la- 
baw silang daugdaugon ug pahi- 
muslan. Sa ingon, kinahanglang du- 
gang pakusgon sa katawhan ang 
ilang singgit ug militanteng protesta 
alang sa ginapangayo nilang lakang 
aron maalibyuhan ang ilang pag-an- 
tus. Kinahanglang maghugpong sila 
ug pakusgon o tukuron ang mga un- 
yon ug asosasyon sa mga pabrika, 
upisina, komunidad, eskwelahan, ug 
simbahan. 

Kinahanglang patas-on ug pa- 
haiton ang kahimatngon ug kaalam 
sa katawhan mahitungod sa giatu- 
bang nilang mga problema ug isyu, 
ug kung paunsa sila giilad ug gipa- 
antus. Kinahanglang isalikway ang 
mga bakak ug ilusyong ginayawit ni 
Marcos ug sa iyang among imperya- 
lista. 

Kinahanglang iasdang sa ka- 
tawhan ang lain-laing porma sa 
pagsukol aron ipakigbisog ang kina- 
hanglan nilang mga reporma. Labaw 
sa tanan, kinahanglang iasdang ang 
armadong pakigbisog aron iasdang 
ang mas dakung tinguha alang sa 
nasudnong paglingkawas ug tinuod 
nga demokrasya. a? 

5 ka aktibista, giaresto sulod sa 2 ka semana 


pir ka aktibista ang sunud-sunod nga giaresto sa mga pwersa sa estado 


niining milabayng mga semana. 


Gidakop sa giusang pwersa sa 
militar ug pulis si Marites Pielago, 
koordineytor sa Makabayan sa Bicol 
ug kanhing nominado sa Bayan Mu- 
na sa gama-gamang kasong pagpa- 
tay ug pakyas nga pagpatay niad- 
tong Hulyo 28. Gidumog sa mga 
pwersa sa estado ang Dr. Nilo O. 
Roa Memorial Foundation Hospital 
sa Barangay San Francisco, Naga 
City kung asa nagpatambal si Piela- 
go. 

Managsuon nga Lumad usab ang 
gidakop sa gama-gamang kasong 
human trafficking sa adlaw sa State 
of the Nation Address (SONA) ni 
Ferdinand Marcos Jr niadtong Hulyo 
25. Si Mawing ug Ismael Pangadas, 
mga estudyante sa Bakwit School, 
gidagit sa mga pulis human ang rali 
kontra-SONA sa Freedom Park, 
Roxas, Davao City. 

Giaresto usab sa mga pulis sa 


Sa takuban sa mga pekeng engkwentro 


gama-gamang kasong rebelyon 
ang mag-uumang si Gina Monte- 
negro niadtong Hulyo 22 sa Purok 
3, Hinapuyan, Carmen, Surigao del 
Sur. 

Niadtong Hulyo 15, giaresto 
usab sa mga elemento sa estado si 
Arjay Verdera, myembro sa Anak- 
pawis Partylist, sa Bulusan, Sorso- 
gon. Ginapagawas sa mga pulis nga 
nakumpiska gikan kaniya ang usa 
ka kalibre .38 nga pistola ug mga 
bala. 

Pugos nga pagpasurender. Gi- 
lingla ug pugos nga gipasurender sa 
mga elemento sa 15th IB ug NTF- 
Elcac ang mga myembro sa asosa- 
syon sa Cauayan, Negros Occidental 
niadtong Hulyo 7-8. Lakip sa gipa- 
tambong nga grupo ang Caliling 
Small Agricultural Farm Workers 
Association, Tuyom Farmers As- 
sociation, Small Farmers of Manu- 


ling, Paghiliusa sang mga Mangi- 
ngisda sa Lugway ug Paghiliusa sang 
Mangingisda sa Guiljungan. 

Sa pakigtinabangay sa militar sa 
lokal nga gubyerno, gipagawas nga 
tanyagan sila 0g programa alang sa 
panginabuhian apan ang tinuod, gi- 
pasurender sila isip mga Pulang 
manggugubat. 

Pagpalayas. Sa pagpanguna 
sa 2nd IB, kakunsabo ang mga 
upisyal sa lokal nga barangay, gi- 
palayas ang kapin 94 ka pamilya sa 
mag-uuma nga naga-ugmad sa 
may 550 ka ektaryang yuta nga 
kabahin sa 1,807 ektaryang "pas- 
tuhan" nga gihatag na kanila sa 
gubernador sa Masbate nga si An- 
tonio Kho. 

Langkub sa yuta nga ilang gina- 
ugmad ang mga barangay sa Cabu- 
ngahan, Calapayan ug Villaluna sa 
Cawayan. Usa ka agrikultural ang 
maong yuta, ug gideklarang pastu- 
han aron makalikay sa repormang 
agraryo. [AB 


Mabdos, 2 ka bata ug 3 ka mag-uuma, gipatay sa militar 


gaa ang mga kaso sa paturagas nga pagpamusil sa mga sundalo 
sa Armed Forces of the Philippines (AFP) niining milabayng mga semana. 
Ginapagawas sa mga sundalo nga napatay ang mga biktima sa mga 
engkwentro ug nga myembro sila sa Bagong Hukbong Bayan (BHB). 


Napatay sa pagpamusil sa 62nd 
IB ang 5-ka-bulang mabdos nga si 
Christina Jacolbe sa Sityo Bandera- 
han, Barangay Trinidad, Guihul- 
ngan City, Negros Oriental niad- 
tong Hulyo 26, alas-5 sa buntag. 
Kauban niya sa gipuy-ang balay ang 
iyang 16 anyos nga anak nga si 
Everly Kee Jacolbe ug paryente nga 
si Rodan Montero, nga namatay 
usab sa insidente. Kanhing magtu- 
tudlo sa daycare si Christina ayha 
pugos nga miundang sa trabaho hu- 
man gi-red-tag ug gipig-ot sa mili- 
tar. 

Sa Batangas, napatay sa pagpa- 

musil sa 59th IB sa Sityo Centro, 
Barangay Guinhawa, Taysan niad- 
tong Hulyo 18 ang 9-anyos nga si 
Kyllene Casao. Pauli siya ug iyang 
amahan gikan sa pagtugway sa ilang 
kanding dihang gipamusil sila sa mga 
sundalo. 

Ginapugngan sa 59th IB ang 
mga grupo sa tawhanong katungod 
nga mag-imbestiga sa nahitabuan sa 
insidente ug gitago ang amahan ni 
Kyllene. Sa pakignegosasyon sa lokal 
nga gubyerno, napaduso sa mga 
grupo sa tawhanong katungod ang 
paglunsad og usa ka independyen- 
teng imbestigasyon kauban ang mga 


grupong nanalipud sa katungod sa 
mga bata ug ang United Nations 
Children's Fund. 

Gipusil usab sa 59th IB si Maxi- 
mo Digno, usa ka mag-uuma sa Ba- 
rangay Malapad na Parang, Lobo 
niadtong Hulyo 26. Matud sa mga 
residente, adunay problema sa pa- 
ngutok si Digno. Usa ka adlaw ayha 
niini, paturagas nga namusil ang 
mga sundalo sa 59th IB sa kasikbit 
nga lugar. 

Sa Occidental Mindoro, gipatay 
sa 76th IB si Dante Yumanaw, usa 
ka Mangyan-Batangan ug residente 
sa Sityo Tiyabong, Barangay Ligaya, 
Sablayan niadtong Hulyo 15. Kapi- 
tan siya sa maong barangay. 

Ginapig-ot sa mga sundalo sa 
AFP ang pamilya sa mga biktima ug 
gibawalang mobisita sa lubong. O 


Libu-libo, misalmot sa rali 
kontra-SONA ni Marcos 


M atud sa grupong Bagong Alyansang Makabayan (Bayan), mikabat sa 8,000 
katawo ang nagmartsa niadtong Hulyo 25 sa kadalanan sa Commonwealth 
Ave. sa Quezon City aron ipadayag ang tinuod nga kahimtang sa katawhan kadu- 
ngan sa unang State of the Nation Address (SONA) ni Ferdinand Marcos Jr. Ayha 
niini, walay basihan nga gibawal sa Philippine National Police ang pagrali sa ka- 
dalanan ug naghulga pa nga pagaarestuhon ang kinsamang molapas. Gihatagan 


lamang og permit sa lokal nga gubyerno sa Quezon City ang rali human gipanghi- 
ngusog sa mga organisasyon ang ilang katungod sa malinawong panagtapok. 


Nag-unang gihatagag pagtagad 
sa rali ang mobutuhay nga sosyo- 
ekonomikanhong kahimtang sa ka- 
tawhan atubangan sa kanunayng 
pagsaka sa presyo sa lana, pagkaon 
ug batakang mga palaliton. Bitbit sa 
mga grupo ang dagkung balatengga 
nga adunay panawagang: Krisis ta- 
puson! Yuta, suhulan, trabaho ug 
katungod, Pakigbisugan!' 

Uban sa mga organisasyong 
myembro sa People's Summit, nagla- 
tag usab ang grupong Bayan 0g 9 ka 
puntong adyenda sa katawhan atu- 
bangan sa nagkaigting nga krisis. 
Gihatag duut dinhi ang panawagan 
nga sulbaron ang implasyon ug pag- 
kibhang sa buhis sa mga konsyumer 
ug pagpaandar sa agrikultura ug 
produksyon sa pagkaon. 

Gikundena usab sa mga nagpro- 
testa ang pagdeploy og 21,000 ka 
pulis para sa unang SONA. Bisan ang 
pagsuot og mga sanina nga adunay 
pulitikanhong mensahe nga pipila ka 
tuig nang ginahimo sa mga repre- 
sentante sa blokeng Makabayan ang 
gisulayan usab pagpig-ut. 

Misalmot sa protesta ang delega- 
syon sa mga progresibong grupo gikan 


sa Southern Tagalog. Nagkaraban sila 
padulong sa Metro Manila niadtong 
Hulyo 24 ug nagpiket sa konsulado sa 
China sa Makati, nasudnong upisina sa 
Petron ug uban pang lugar. Miduyog 
usab sa martsa ang mga progresibong 
organisasyon gikan sa Central Luzon. 

Kontra-SONA nga mga protesta 
usab ang gilunsad sa mga demokra- 
tikong organisasyon sa mga syudad 
sa Baguio, Naga, Bacolod, Iloilo, 
Davao, General Santos ug sa lung- 
sod sa Kalibo. 

Samtang, giaresto ug gipreso sa 
mga pulis ang duha ka batan-ong Lu- 
mad nga misalmot sa protesta sa 
Davao City sa gama-gamang mga kaso. 

Sa gawas sa nasud, gipadayag 
usab sa mga migranteng Pilipino ang 
ilang nagkahiusang pagsupak sa 
kontra-katawhan ug kontra-kabus 
nga mga palisiya sa rehimeng Marcos 
IL. Naglunsad og protesta ang mga 
Pilipino sa napulo ka estado sa Uni- 
ted States, samtang nagrali usab ang 
mga Pilipino sa lima ka prubinsya sa 
Canada ug sa tulo ka estado sa 
Australia. Aduna usay protesta sa 
Hongkong. Gilunsad nila ang mga 
protesta niadtong Hulyo 24 ug 25. W 


Mga lumulupyo sa Roblon, supak sa mina 


NIADTONG HULYO 26, nagmartsa ang mga lumulupyo sa Romblon ug mga 
grupong maki-kinaiyahan aron magprotesta atubangan sa upisina sa De- 
partment of Environment and Natural Resources sa Quezon City. 

Gipanawagan nilang ihunong na ang planong pagmina sa Sibuyan Island. 
Matud sa mga residente, apektado sa mina ang ilang panginabuhian nga nakade- 
pende sa bahandi sa kadagatan, humayan, kopra, ug mga pananum nga gulay. 

Niadtong 2011, napaundang ang operasyon sa Atlas Philippines Mining 
Corporation sa Sibuyan tungod sa pagguba niini sa kinaiyahan sa isla. Apan 
niining Setyembre 2021 subli kining gitugutan nga mag-opereyt human gipa- 
gawas ni Rodrigo Duterte ang Executive Order 130. 

A 


Kampanyang #ML50, gilun- 
sad. Gilunsad niadtong Hulyo 
21 sa Quezon City Sports Club 
ang kampanyang ML50 (Marti- 
al Law 50) isip pagdumdum sa 
ika-50 nga katuigan sa mangit- 
ngit nga panahon sa balaod mi- 
litar ilaum sa (diktaduryang 
US-Marcos I. Gipasiugdahan 
ang aktibidad sa mga biktima sa 
balaod militar, beterano ug bag- 
ong aktibista, kauban ang mga 
demokratikong 
Tumong niining panalipdan ang 


organisasyon. 


kamatuuran ug kasaysayan ug 
padayon nga pagduso sa husti- 
sya alang sa mga biktima ilalum 
paghari sa anak sa diktador. 


Buhian si Elmer Forro! Nag- 
lunsad og “hilum nga protesta” 
ang mga pamilya, higala ug kat- 
rabaho ni Elmer Forro atuba- 
ngan sa Iloilo Hall of Justice 
niadtong Hulyo 29 aron ipana- 
wagan ang hinanaling pagpaga- 
was kaniya. Giaresto niadtong 
Marso 29 si Forro, secretary ge- 
neral sa Bayan-Panay, sa gama- 
gamang kaso sa pakyas nga 


pagpatay. 


Mga mag-uuma sa Isabela, 
nagbarikada batok sa mina. 
Hiniusang nagbarikada niad- 
tong Hulyo 19 ang mga mag- 
uuma, lumad ug setler sa Cor- 
don, Isabela aron pugngan ang 
Golden Summit Mining Corpo- 
ration (GSMC) nga magtukod 
og kural sa ilang yutang gina- 
ugmad ug ginapuy-an. Kapin 
150 ka ektarya nga kanhing 
mga pastuhan ang planong hi- 
muong minahan sa GSMC. Ma- 
tud sa mga residente, kamulo 
palang gapangayo og bag-ong 
permit ang kumpanya apan pu- 
gos na kining misulod sa yuta. 
Gireklamo na kanhi ang GSMC 
tungod sa operasyon sa open-pit 
mining nga miguba sa mga hu- 
mayan, maisan ug sa Diadi 
River. Dili usab kini tukma ang 
suhulan niini sa mga minero. 

Rehabilitasyon, dili reklamasyon: Mga pagsukol 


O: State of the Nation Address ni Ferdinand Marcos Jr niadtong Hulyo 25, 
iyang gideklara nga wala siyay isuspinde sa mga proyektong imprastruk- 
tura nga nasugdan na sa ilalum ni Rodrigo Duterte. Lakip dinhi ang dili moubos 
sa 30 ka proyektong reklamasyon nga anaa sa lain-laing ang-ang sa implemen- 


tasyon, disenyo ug pagpangandam. 


Wala ni usa sa maong mga pro- 
yekto ang wala gimakmak sa mga 
syentista ug mga organisasyong na- 
nalipud sa kinaiyahan. Gikan sa mga 
gisaad nga isla sa Manila Bay, ngad- 
to sa mga “smart city” sa Cebu ug sa 
lain-laing mga prubinsya, hugot ang 
pagbabag sa mga mamumuo, mana- 
nagat, gagmayng negosyante ug 
mag-uuma nga mapalayas ug ma- 
wad-an og panginabuhian tungod sa 
maong mga proyekto. 


Magun-ubon sa kinaiyahan 

Daghan ug lapad na ang syenti- 
pikong pagtuon kalabot sa kadaut sa 
mga proyektong reklamasyon pareho 
sa mga baybayon ug duul nga kayu- 
taan. Ginaguba niini ang puluy-anan 
sa liboan ka klaseng mga mananap 
ug tanum sa kadagatan, ingonman 
ang daghang klase sa langgam. Gi- 
naguba niini ang mga kabakhawan 
nga nagsilbing natural nga pangsa- 
gang sa baha, pagtaas sa tubig sa 
kadagatan, kusog nga bagyo, tsuna- 
mi ug mga storm surge o kalit nga 
pagdaku sa tubig sama sa nahitabo 
sa Tacloban City atol sa bagyong 
Yolanda. 

Dugang pa, pagagrabehon sa 
mga artipisyal nga isla ang natural 
nga mga peligro sa mga baybay, sa- 
ma sa paspas nga pagbaba sa tubig 

ug liquefaction (paghumok sa yuta 
tungod sa sagad nga paglihok niini). 
Maguba usab ang mga coral reef 
(mga lugar sa kadagatan nga abun- 
da sa tanum ug mananap) tungod sa 
grabeng siltasyon nga iresulta sa 
dredging. Apektado sa reklamasyon 
bisan ang mga baybay kung asa pa- 
gakuhaon ang yutang ihan-ok alang 
sa mga artipisyal nga isla. 

Matud sa mga syentista sa gru- 
pong Agham, sayop ang mga argu- 
mentong ginagamit aron hata- 
gag-rason ang mga proyekto. Pa- 
nanglitan dinhi ang pagsulting “pa- 
tay na” ang Manila Bay ilabina sa 
may Metro Manila nga bahin tungod 
kay wala nay gakabuhi dinhi nga is- 
da, coral reef, seagrass ug mga ka- 
bakhawan. Bisan og dili mapangis- 
daan ang maong erya, kabahin kini 
sa tibuok katubigan nga naglangkub 
sa mga prubinsya sa Bulacan, Cavite 
ug Bataan. Unsamang aktibidad asa- 
mang dapit dinhi adunay epekto sa 
tibuok luak. Sa kinatibuk-an, ginaila 
kining usa sa pinakaproduktibong 
pangisdaan sa nasud. 

Labaw nga tataw ang kadaut sa 
reklamasyon sa mga baybayon sa 
Cebu, Dumaguete ug uba pang mga 
luak nga abunda sa mananap ug ta- 
num sa kadagatan sa mas lapad 
pang ekosistema. 


Kontra-katawhan 

Liboan ang mawad-on og balay 
ug panginabuhian tungod sa mga 
proyektong reklamasyon. Mayorya 
kanila ang semi-proletaryo nga adu- 
nay ubos nga kita ug gagmayng ma- 
nanagat. Sa banabana sa mga syen- 
tista, mokabat sa 1.24 milyon ang 
signipikanteng maapektuhan sa mga 
proyektong reklamasyon nga mo- 
langkob sa halos 40,000 ka ektarya 
sa tibuok nasud. Sa kinatibuk-an, 
apektado ang suplay sa pagkaon tu- 
ngod sa paggamay sa tinubdan sa is- 
da ug ubang pagkaon gikan sa dagat. 

Sa Metro Manila, dili moubos sa 
100,000 residente sa Baseco, Paro- 
la, Tondo Foreshoreland ug Malate 
ang mapalayas sa upat pa lang ka 
proyektong reklamasyon. Sa Bu- 
lacan, gipalayas na sa San Miguel 
Corporation ang 700 pamilya sa 
mananagat gamit ang pagpanuhol, 
pagpanglingla ug dayag nga pag- 
panghasi. Mikunhod na ang naku- 
hang isda sa kasikbit nga mga bara- 
ngay tungod sa iligal nga pagpamu- 
tol sa kumpanya sa mga bakhawan. 

Sa Cebu, 500 ka mananagat sa 
Liloan ug Consolacion ang mawad- 
an og panginabuhian tungod kay pa- 
gagubaon sa 235.8-ektaryang pro- 
yektong reklamasyon ang mga pa- 
ngisdaanan ug bakhawan. Dugang 
kanila ang 2,000 ka trabahador sa 
mga pabrika sa barko nga ipasirado 
sa reklamasyon. Ingon niini usab 
ang mahitabo sa mga mananagat sa 
tulo ka barangay sa Minglanilla. 

Sa Dumaguete, 1,000 ka mana- 
nagat ang mawad-an og panginabu- 
hian ug 38,000 pa ka lumulupyo sa 
walo ka barangay ang mameligro 
ang panginabuhian ug puluy-anan. 

Sa tanang mga kaso, bugtong mga 
dagkung negosyo ug langyawng kum- 
panya ang makapahimulos sa mga 
imprastruktura, pabalay, tindahan, 
kasino ug uban pang pangturistang 
proyekto nga pagatukuron sa mga 
reklamadong yuta. (Basaha ang unang 
bahin sa milabayng isyu: Magun-ubong 
mga proyektong reklamasyon: Kabilin 
ni Duterte kang Marcos.) [=] 

Paturagas nga pagpamomba sa AFP, 


salot sa sibilyan 


N abalita niadtong Hulyo ang plano sa 79th IB, usa ka kumand ilalum sa 
303rd IBde, nga maghulog og mga bomba sa Minapasuk Mandalagan 
Mountain Range sa Negros. Kabahin kuno ang maong plano sa kampanya 
kontra-insurhensiya batok sa Bagong Hukbong Bayan (BHB). Sa wala pa 
ang planong 3-ka-adlaw nga pagpamomba, gisulayan na sa militar nga pa- 
layason ang mga lumulupyo sa 21 ka sityo sa duha ka barangay sa Calat- 
rava pinaagi sa walay hunong nga pagpanghadlok, pagpangbahad ug inti- 
midasyon nga miresulta sa hugot nga pagbabag sa mga lumulupyo ug lokal 


nga ahensya. 


Maigo sa planong pagpamomba 
ang Northern Negros Natural Park, 
usa ka yaweng kalasangan (bio- 
diversity area) ug usa sa pinakala- 
pad nga protektadong lugar sa 
Northern Negros. Ibutang niini sa 
peligro ang mga mananap ug tanum 
nga dugay ug maampingon nilang 
giatiman. 

Kini nga insidente usa lamang sa 
liboan ka kaso sa pagpangatake sa 
Armed Forces of the Philippines 
(AFP) sa mga sibilyang komunidad 
ug kalasangan sa ngalan sa opera- 
syong paggukod sa mga yunit sa 
hukbong bayan. 


Walay puas 

Gikan sa mga taho nga nadawat 
sa Ang Bayan (AB), dili moubos sa 
591 ka bomba ang gihulog gikan sa 
ere, 589 ka bomba ang gipabuto sa 
mga kanyon, ug 74 ka serye sa mga 
istraping sa helikopter ang gilunsad 
sa AFP gikan 2017 hangtud Hulyo 15 


WA NG kay id THEN 

karong tuiga. Gibanabanang mas 
taas pa dinhi ang aktwal nga ihap 
tungod kay dili tanang airstrike ug 
pagpanganyon ang nataho sa AB o 
sa masmidya. Pinakadaghan ang na- 
hitabong pagpamomba (56 ka insi- 
dente) niadtong 2021. 

Naglunsad og mga pagpamomba 
sa 36 o 44% sa mga prubinsya. Sa 
report, pinakadaghan ang nataho sa 
Bukidnon (22), sunod ang Northern 
Samar, Davao del Norte, Surigao del 
Sur, Agusan del Sur, Agusan del 
Norte, North Cotabato, Cagayan, 
Quezon, Negros Occidental, Sultan 
Kudarat, Maguindanao, Camarines 
Sur ug Mountain Province. 

Sa mga bombang gihulog, 109 o 
18.44% lamang ang adunay naigong 
kampo sa BHB. Mas daghan pang 
naigo nga sundalo ug pulis sa reak- 
syunaryong estado (68 patay ug 20 
samaron) sa paturagas nga mga 
airstrike kaysa sa mga Pulang mang- 
gugubat (66 patay ug 15 samaron). 


Dili moubos sa 10 ka sibilyan ang 
nataho nga napatay ug upat ang 
nasamdan. 

Pinakadaku ang kadaut sa si- 
bilyan sa direktang pagpamomba 
sa usa ka komunidad sa Moro sa 
Maguing, Lanao del Sur ug sa kam- 
puhan sa gagmayng minero sa 
Santa Clara, Gonzaga, Cagayan. 
Nagbunga ang mga pagpamomba 
og dautang epekto sa mga mabdos 
ug tiguwang ug lalum nga troma sa 
mga bata. Sa kinatibuk-an, mika- 
bat sa 10,339 ka pamilya o kapin- 
kun-kulang 60,000 ka indibidwal 
ang pugos nga mibakwit tungod 
niini. 

Makita sa mga datos nga walay 
tin-aw nga target ang sagad sa mga 
pagpamomba sa AFP. Mikabat la- 
mang og 6% sa mga insidente sa 
pagpamomba ang adunay naigo nga 
kampo sa BHB. Ang 82% gilunsad sa 
lasangong bukid kung asa walay 
naigo o presensya man lang sa mga 
yunit sa BHB. Ang 35% ang gihimo 
direkta o duul sa mga sibilyang ko- 
munidad ug midaut sa mga umahan 
ug mga imprastruktura. 

Sa kada pagpamomba sa gidu- 
dahang mga kampo sa BHB, dili 
moubos sa 10 ka bomba ang gihulog 
sa AFP. Nagresulta kini sa lalum nga 
pagkabangag sa yuta ug kusog nga 
lanog nga mitugaw sa mga lumulup- 
yo, sa ilang mga gialimahang mana- 
nap, lakip na usab sa mga mananap 
sa lasang. 

Subay sa datos, kinahanglang 
maghulog og 10 ka bomba ug dag- 
hang serye sa bala ang AFP aron 
makaigo og usa ka Pulang manggu- 
gubat. Sobra-sobra ang armas nga 
gigamit sa AFP (mga 500 ug 250- 
libras nga bomba) batok sa mga tent 
ug gama sa kahoy nga temporar- 
yong tolda sa BHB. Ang maong mga 
bomba gihimo pangpulbos sa mga 
bilding nga gama sa semento ug 
puthaw. (Sa mosunod nga isyu: Mga 
dautang epekto sa aerial bombing sa 
kinaiyahan.) [e] 

Katalagman ug dislokasyon 
ang bunga sa mina sa Davao Oriental 


K onan ug malukpanong dislokasyon ang gibunga sa deka-dekada 
nang operasyon sa Pujada Nickel Project nga makita sa Banaybanay ug 
Mati City sa Davao Oriental. Ang maong proyekto gipangwartahan sa lokal nga 
gubyerno ug mga ahensya ug bangis nga gipanalipdan sa militar ug pulis luyo 
sa dayag nga dautang epekto niini sa lugar. 


Niadtong Enero, nalubog ang 
kanhing tin-aw nga suba sa Mapag- 
ba ug Pintatagdan sa Banaybanay 
tungod sa mga binanlas nga kemikal 
gikan sa mga operasyon sa River- 
bend Consolidated Mining Corpora- 
tion-Arc Nickel Resources. Gisuspin- 
de sa Department of Environment 
and Natural Resources (DENR) ang 
kumpanya apan subli pa gihapong 
gitugutan nga mag-opereyt human 
ang duha ka bulan. 

Gihatag ang orihinal nga konse- 
syon sa pagmina sa lugar niadtong 
2004 sa Austral Asia Link Mining 
Corporation ug Hallmark Mining 
Corporation, parehong kumpanya sa 
Asiaticus Management Corporation 
(Amcor). Kasosyo sa Amcor ang BHP 
Billiton, usa ka kumpanyang nakaba- 
se sa Australia ug giilang pinakada- 
kung kumpanya sa mina sa tibuok 
kalibutan. Nagpakaarun-ingnon ki- 
ning tigpasiugda sa “responsableng 
pagmina.” 

Langkub sa konsesyon ang 
17,000 ka ektaryang anaa sa tunga- 
tunga ug kasikbit sa duha ka dekla- 
radong protektadong erya--ang Mt. 
Hamiguitan Wildlife Range ug Puja- 
da Bay Protected Seascape and 
Landscape. Ang Mt. Hamiguitan ang 
puluy-anan sa pipila ka namiligro 
nang mawala nga mananap sama sa 
Philippine Eagle. Sagad usab nga 
makita sa Pujada Bay ang mga du- 
gong. Niadtong 2016, gisuspinde sa 
kanhing kalihim sa DENR ang tibuok 
proyekto ug gitawag nga “hinungog” 
ang paghatag sa ahensya og permit. 
Gibawi ni Rodrigo Duterte ang sus- 
pensyon ug subling gitugutan niad- 
tong 2019. 

Gihimong rason sa lokal nga 
gubyerno sa Davao Oriental, sa pag- 
panguna sa gubernador niini, nga 

dili kuno langkub sa minahan ang 
duha ka protektadong lugar. Bisan 
pa man, apektado sa mina ang kali- 
dad sa tubig, hangin, biodiversity, 
mga rekurso ug mga komunidad pa- 
libot niini. Matud sa usa ka panuki- 
duki, dili limitado ug gawas na sa 
yutang langkub sa operasyon ang 
polusyong dala sa open-pit mining. 
Makita sa mga imahe nga kuha gikan 
sa kawanangan ang pagkaupaw sa 
kalasangan sa Mt. Hamiguitan ug 
hingpit nga pagkaguba sa porma sa 
kayutaan sa watershed. 

Tungod kay duul ang mga mina- 
han sa Pujada Bay, daku ang posibi- 
lidad nga pagaanuron ang mga ba- 
sura (mine tailing) niini padulong sa 
lugar nga adunay mga coral reef ug 
moguba niini. Ipaubos usab sa mga 
basurang kemikal ang kalidad sa tu- 
big nga mopatay sa mga isda ug 
uban pang mananap ug tanum sa 
dagat. 

Sukad sa sinugdanan, hugot na 
ang pagbabag sa mga lumulupyo, sa 


simbahan ug mga mga grupong ma- 
ki-kinaiyahan sa mga operasyong 
mina. Niining tuig, subling mibwelo 
ang pagbabag sa katawhan sa Mati 
human gianunsyo ang subling pag- 
opereyt sa Amcor. Tungod niini, gi- 
sulayan sa mga upisyal sa kumpanya 
nga suhulan niadtong Hulyo 27 si 
Bishop Abel Apigo sa Mati aron iat- 
ras sa simbahan ang pagbabag niini 
sa magun-ubong mina. 

“Ang deka-dekadang pagmina 
ug kadungan nga operasyong sa 
troso sa Davao Oriental ang miupaw 
sa mga lasang, mihilo sa mga suba, 
ug miguba sa mga komunidad sa 
mga mag-uuma ug Lumad ug ilang 
mga panginabuhian,” matud sa Na- 
tional Democratic Front-Southern 
Mindanao Region (NDF-SMR). Na- 
bati kaayo sa katawhan ang mga 
epekto sa mina, ilabina panahon sa 
kusog nga ulan ug bagyo. Sa unang 
bahin sa tuig, kusog kaayong bagyo, 
ulan, ug pagdahili sa yuta, ug maka- 
palisang nga mga kaso sa kalibanga 
ang nasinati sa mga lumulupyo sa 
mga komunidad. “Labaw pa kini gi- 
pagrabe sa palpak nga tubag sa 
reaksyunaryong rehimen sa mga 
katalagman,” matud niini. 

Sukwahi sa ginapanghinambog 
sa mga kumpanya sa mina, mini ang 
nakuha niining Free, Prior, and 
Informed Consent gikan sa mga lu- 
mad nga Mandaya nga nanimuyo sa 
lugar. Ang naghatag niini usa ka pe- 
keng konseho sa mga katiguwangan 
nga gitukod sa kumpanya ug wala 
ginaila sa mayorya sa mga Manda- 
ya. 

Hinungog ug iresponsable ang 
pagtugot ug paghatag rason sa pa- 
dayon nga mga operasyon sa mina, 
makmak sa NDF-SMR sa mga upi- 
syal sa lokal ug nasudnong gubyer- 
no. Sa aktwal, bugtong ang rebolu- 
syonaryong kalihukan, pinaagi sa 
Bagong Hukbong Bayan, ang maka- 
nunayong nagapahamtang og silot 
sa maong magun-ubong mga kum- 
panya. [as 

wusono PAGKASULTI 


O./Q? 


4.25 


milyong 
dosis 


sa bakunang kontra-Covid 19 gipatas-ah Sa rEAImana] 

ang na-ekspayr niadtong Joseph Biden ang tantos sa 
Hulyo tungod sa langan ug interes sa US. Gikabalak-ang 
putol-putol nga kampanya sa magresulta kini sa pagkahagba 
pagpabakuna. Kini bisan sa mga negosyo ug paghinay 
6596 pa lamang ang sa ekonomiya ngadto sa 
natupukan og duha ka dosis resesyon. 

sa bakuna. 


MONKEYPOX 


usa ka makatakod nga sakit nga matandi sa 
smallpox (bulutong). Kasamtangan kining 
mikuyanap sa tibuok kalibutan ug 
gideklarang “global health emergency” sa 
WHO niadtong Hunyo 23. Nasuta ang 
unang kaso sa Pilipinas niadtong Hunyo 29. 


227,808 ektarya 


na lamang ang nabilin sa 450,000 ka ektaryang 
bakhawan sa Pilipinas gikan niadtong 1920 tungod sa 
walay hunong nga ekspansyon sa komersyal nga 
pangisdaanan, reklamasyon ug sea wall. Katunga 
(120,000 ektarya) lamang dinhi ang orihinal nga mga 
bakhawan. 


Gikan sa: Mangrove Vegetation Index, 2019 


HULYO 30 UG AGOSTO 4, 1969 


Duha ka beses nga giatake sa bag-ong tukod nga BHB ang Clark 

Airbase sa Angeles, Pampanga. Unum ka sundalong Amerikano 

ang napatay ug upat ang nasamdan sa mga atake. Dugang sila 
sa upat ka sundalong Amerikano nga napatay ug duha ka 


samaron gikan sa nauna pang mga atake sa BHB. 


Gikan sa: Ang Bayan, Bol. 1 Ihap 4 Setyembre 15, 1969 


DILI MOATRAS 


Subling gisuspende sa Twitter ang mga akawnt sa 


rebolusyonaryong kalihukan niadtong Agosto 1. 


Aron kanunay updated, sundi ang bag-ong mga 
akawnt sa PKP ug Ang Bayan sa @prwc info2, 
@cpp angbayan1 ug @cpp marco1, alang sa 

pinakabag-ong balita kalabot sa rebolusyonaryong 

kalihukan. 


7 Amjad 
ang natahong intensity Ahu Alia 


(gikusgon) sa linog nga 


miigo sa Ilocos, Cagayan 16-anyos nga 
Valley ug Cordillera Palestinong gipusil sa 
niadtong Hulyo 27. mga pwersang Israeli 
Napulo ang namatay, niadtong Hulyo 29 sa usa 
kapin 300 ang nasamdan ka lihok-protesta batok sa 
ug mokabat sa 300,000 okupasyon sa mga 
ka tawo ang teritoryo sa Palestine. 
naapektuhan. Siya ang ika-17 nga 
Palestinong bata nga 
Gikan sa: National Disaster Risk gipatay sa Israel sukad 
Reduction and Management 
Office, Agosto 1 Enero 2022. 

Pagbalik-lantaw sa pagpangilog 


sa yutang kabilin sa Far South Mindanao 


A” Agosto 9 mao ang Pangkalibutang Adlaw sa Katutubong Katawhan, 
matud sa United Nations. Ginadumdum ang maong adlaw sa mga nasud- 
nong minorya sa Pilipinas nga walay hunong nga nakigbisog alang sa ilang yuta 
ug mga katungod. Lakip dinhi ang mga Lumad sa Far South Mindanao nga na- 
kasinati sa deka-dekadang pagpang-atake, ilabina ilalum sa balaod militar ni 


Ferdinand Marcos Sr. 


Sukad dekada 1950, nahitabo 
ang pinakagrabeng pagkaguba sa 
kalasangan sa habagatang Minda- 
nao. Kaylap ang pagpangawkaw sa 
mga langyawng kumpanya tungod 
sa Parity Law nga naghatag og ka- 
tungod sa US ug uban pang imper- 
yalistang kumpanya nga pahimus- 
lan ang kinaiyanhong bahandi sa 
Pilipinas. Gigamit sa mga kumpan- 
ya ang papet nga estado ug reak- 
syunaryong militar aron palayason 
ang mga Lumad ug ilugon ang 
abundang bahandi sa ilang mga yu- 
ta. Kini usab ang nagtukmod sa 
mga lumad nga maglunsad og mga 
armado ug dili armadong pag-alsa 
aron panalipdan ang ilang mga ko- 
munidad. 

Mikaylap niadtong dekada 1950 
ug 1960 ang mga pagnag-alsa batok 
sa pagpangtroso, pagpalapad sa 
mga rantso ug pagpangilog og yuta 
sa ilang lokal nga burukrata sa Sara- 
ngani ug South Cotabato. Sa Davao 
del Sur, gipalayas sa mga Klagan sa 
Malita si Capt. Villamor, usa ka upi- 
syal sa sundalong Amerikano nga 
nangilog og yuta ug nagpahimulos sa 
mga Lumad. 

Aron panalipdan ang interes sa 
dagkung negosyo, naglunsad ang 
Philippine Constabulary og malukpa- 
nong operasyon sa Malungon, Tam- 
pakan ug mga lugar palibot sa Mt. 
Matutum sa pagsugod sa dekada 
1960. Tungod sa nagkagrabeng ka- 
guliyang wala namatikdan sa kataw- 
han ang pagsulod sa Dole Philippines 
sa Polomolok, Tupi ug Mt. Matutum 
niadtong 1963. Kaniadtong higayu- 
na, kapin 200 ka mga lumad nga mi- 
babag sa plantasyon ang gipatay sa 
mga sundalo ug paramilitar nga 
nagdepensa sa kumpanya. 

Naglunsad ang US ug Japan sa 
ilang tagsatagsang eksplorasyon sa 
petrolyo ug puthaw sa ilang lugar sa 
Maasin ug Alabel niadtong 1965 ug 
1968. Pag-abot sa 1969, gisugdan 
na sa Sierra Madre Corporation, usa 
ka kumpanyang Amerikano, ang 
operasyon niini. Apan gisuklan kini 
sa mga B'laan maong napugos ki- 
ning miatras human ang duha ka 
tuig. 

Sa ulahing mga tuig sa dekada 
1960, nagpatigbabaw ang armadong 
pag-alsa sa mga B'laan sa Kyumad, 
Alabel ug misubsub ang mga pag- 
atake sa mga rantso. Sa tinguhang 
pahilumon kini, nakigdayalogo si 
Ferdinand Marcos Sr sa mga lider sa 
panag-alsa niadtong 1971. Gisaad 
kanila sa gubyerno nga ihatag ang 
ilang pangayo nga ilhon ang yutang 
kabilin sa Kyumad sa kundisyong 
magpailalum ang tribu sa programa 
sa Presidential Assistance for Natio- 
nal Minorities o Panamin. 


Kabangis ug pagpanglingla 

Gidungan ni Marcos ang subsub 
nga armadong pag-atake ug Pana- 
min para inyutralisa ang panag-alsa 
sa mga katawhang minorya. Gituboy 
ni Marcos isip pangulo sa ahensya 
ang iyang kroning si Manuel “Man- 
da” Elizalde. 

Nahimong kontrobersyal si 
Elizalde ug ang Panamin sa mga 
programa niini sa komunidad sa 
T'boli sa South Cotabato. Human gi- 
deklara ni Marcos ang Kematu isip 
kabahin sa 5,224 ektaryang langkub 
sa Tagabili Reservation, gitukod din- 
hi ni Elizalde ang sentro sa opera- 
syon sa ahensya. Apan sa wala ma- 
dugay, gisugdan na ang operasyon 
sa mina sa Kematu sa panagkunsa- 


buhay sa Marcos-Elizalde ug sa pi- 
pila ka mga lider sa tribu. 

Niadtong 1971, gitay-og nilang 
Marcos ug Elizalde ang tibuok kali- 
butan sa “pagkadiskubre” kuno sa 
usa ka grupo sa “Stone Age people” 
nga nanimuyo sa usa ka langub sa 
bukid sa Tasaday sa Lake Sebu, 
South Cotabato. Dihadihang gidek- 
lara ang pagtagana og 19,000 ka 
ektarya isip Tasaday Reservation 
aron protektahan kuno ang “tribung 
Tasaday.” 

Apan sa kadugayan, nabutyag 
ang mga bakak sa rehimen ug pag- 
pakaarun-ingnon niining makitaw- 
hanon. Migawas nga usa lamang ka 
pulitikanhong maniobra ang “pag- 
kadiskubre” sa Tasaday aron luwa- 
son ang imahe ni Marcos. Gigamit 
usab ang pagtukod sa mga reserba- 
syon aron masiguro sa pundok ni- 
lang Marcos ug Elizalde nga sila 
lang ang makapahimulos sa mga ki- 
naiyanhong bahandi ug nahabiling 
kalasangan sa yutang kabilin. (Sa 
mosunod nga isyu: Mga nagmadau- 
gong pagsukol sa mga Lumad pana- 
hon sa balaod militar.) [a5] 

Makasisilag nga tubo sa mga kumpanya sa lana 


Goe niadtong Agosto 1 sa Petron nga miburot ang kita niini 
ngadto sa P7.7 bilyon ($138.9 milyon) sa unang katunga sa 2022 o doble 
kumpara sa P3.87 bilyon (o $69.8 milyon) nga kita niini sa unang katunga sa 2021. 


Ginapagawas sa mga lokal nga 
kumpanya sa lana nga ang halos si- 
nimana nga pagsaka sa presyo sa 
diesel ug gasolina resulta sa pagsaka 
sa presyo sa krudong lana sa pang- 
kalibutang merkado. Kini bisan repi- 
nadong mga produktong petrolyo gi- 
kan sa China, Japan, South Korea, 
Singapore ug uban pang nasud ang 
ginaimport sa mga lokal nga kum- 


panya. 

Ang walay katupong nga pagbu- 
rot sa ginahakop nga tubo sa mga 
monopolyong kumpanya sa lana dili 


merkado. Ang tinuod, misaka ang 
presyo sa lana tungod sa walay 
katagbawang kahakog sa tubo sa 
mga monopolyo kapitalista. 
Niadtong Hulyo, gitaho sa mga 
monopolyong kumpanya sa lana sa 
US nga mikabu sila sa walay katu- 
pong nga kita sa ikaduhang kwarto 
sa tuig (Abril hangtud Hunyo). Ang 
Exxon Mobil Corp, pinakadakung 
kumpanya sa lana sa US, nagganan- 
sya og $17.9 bilyon sa ikaduhang 
kwarto, halos upat ka pilo nga mas 
daku sa kita nila ($4.69 bilyon) sa 


Samtang, nalabwan sa Chevron 
ang kanhing pinakadakung ganan- 
sya niini niadtong 2008. Sa ikadu- 
hang kwarto sa kasamtangang tuig, 
miganansya kini og $11.6 bilyon. 
Upat ka pilo usab kining mas daku 
kumpara sa $3.1 bilyong ganansya 
sa parehong panahon niadtong 
2021. 

Nagkaganansya usab ang Shell 
og $11.59 bilyon sa ikaduhang 
kwarto sa tuig, duha ka hugna nga 
mas daku ($5.5 bilyon) kaysa ikadu- 
hang kwarto sa 2021. Nagtaho usab 
ang Total Energies og $5.8 bilyong 
kita niadtong ikaduhang kwarto, ha- 
los doble sa tubo niini nga $3.5 bil- 
yon sa parehong panahon niadtong 


tungod sa kakulang sa suplay sa 


parehong panahon niadtong 2021. 


milabayng tuig. [26] 


Semana sa Paghandum sa mga Martir, 
gilunsad sa CPI (Maoist) 


GIPARANGALAN UG GIDUMDUM sa Communist Party of 
India (Maoist) ang mga martir sa rebolusyong Indian gi- 
kan Hulyo 28 hangtud Agosto 3, Semana sa Paghandum 
sa mga Martir. Gisaluduhan nila ang mokabat sa 124 ka 
Indian nga namartir samtang nagpatuman sa tagsatagsa 
nilang rebolusyonaryong tahas sa milabayng tuig ug sa 
ilang mga bantugang lider sama nilang Charu Majumdar 
(namatay 50 ka tuig na ang milabay) ug Kanhai Chat- 
terjee (namatay 40 ka tuig na ang milabay.) 

“Gisaluduhan sa Komite Sentral ang tanang mga 
martir nga naghalad sa ilang kinabuhi alang sa tinguha 
sa pagtukod sa sosyalismo... ug alang sa bag-ong de- 
mokratikong rebolusyon sa India,” matud sa pamahayag 
ni Abhay, tigpamaba sa CPI (Maoist). 

Sa laing pamahayag sa CPI (Maoist) Central Region 
Bureau, gisaluduhan nila ang mga martir sa mga Adivasi 
o lumad sa nasud ug ang ilang nagpadayon nga pakigbi- 
sog. 

Nanawagan usab sila og suporta alang sa pagbarog 
sa mga Adivasi batok sa imperyalistang pagpangawkaw 
ug pagpanalipud sa ilang yutang kabilin lambigit sa 
umalabot nga Pangkalibutang Adlaw sa mga Katutubo sa 
Agosto 9. 

Biktima sa pasistang rehimen ang mga lumad kung 
asa ginapig-ot ug ginapadaplin sa estado ang mga dili 
kabahin sa relihiyong Hindu. Kapin 8% sa populasyon sa 
India ang mga katutubo ug namilegro karon tungod sa 
mga anti-lumad nga balaod nga pugos nga pagpare- 
histro, bag-ong balaod lambigit sa pagpanag-iya sa la- 
sang ug uban pa. 

Mga rider sa Davao, gwardya sa UP, 
nakakab-ot og mga kadaugan 


DUHA KA ASOSASYON sa mga mamumuong 
kontraktwal ang sunud-sunod nga nakakab-ot og 
mga kadaugan niadtong milabayng semana. 

Sa Davao, gimando sa National Labor Relations 
Commission nga bayaran sa Foodpanda Philippines 
Incorporated og P2 milyon ang pito ka mamumu- 
ong iligal niining gitangtang isip mga delivery rider 
niadtong milabayng tuig. Ang Foodpanda usa ka 
kumpanyang nagadeliber og pagkaon. 

Lakip ang pito sa gatusan ka mamumuo sa 
Foodpanda nga nagprotesta niadtong Hulyo 2021 
tungod sa walay klarong kwentada sa ilang kita sa 
matag deliberi, kawalay benepisyo ug proteksyon. 
Gikwestyon usab nila ang 10 ka tuig nga suspen- 
syon sa mga drayber tungod sa pagsalmot sa pro- 
testa dihang wala mitunga ang maneydsment sa 
ilang dayalog. 

Sa Quezon City, hingpit nang gibasura sa ad- 
ministrasyon sa University of the Philippines-Dili- 
man niadtong Hulyo 29 ang ilang kontrata sa 
FEMJEG Security Agency. Niadtong Hunyo, gisi- 
sante sa maong kumpanya ang kapin 100 ka 
gwardya nga deka-dekada nang nagtrabaho sa 
unibersidad ayha gihatag sa UP ngadto kanila ang 
kontrata. Nagreklamo usab ang mga gwardya ila- 
lum sa ilang agency kalabot sa pagkalangan ug 
pagkibhang sa ilang suhulan. Wala usab silay be- 
nepisyo ug gihulgang pagatangtangon sa trabaho 
kung magreklamo sa Department of Labor and 
Employment. 

